"ಈ ಸರಣಿಯು ಕಾಲ್ಪನಿಕ.
ಇಲ್ಲಿನ ಹೆಸರುಗಳು, ಸ್ಥಳಗಳು ಮತ್ತು ಘಟನೆಗಳು ಕಾಲ್ಪನಿಕ.
ಯಾವುದೇ ವ್ಯಕ್ತಿ, ಸ್ಥಳ ಅಥವಾ ಘಟನೆಗೆ ಯಾವುದೇ ಹೋಲಿಕೆಯು ಸಂಪೂರ್ಣ ಕಾಕತಾಳೀಯ.
ಇದರ ಸಂಭಾಷಣೆ ಮತ್ತು ಪಾತ್ರಗಳು ಯಾವುದೇ ಪಂಥ ಅಥವಾ ಮತವನ್ನು ಅವಮಾನಿಸುವುದಿಲ್ಲ
ಅಥವಾ ಭಾರತದ ಸ್ವಾತಂತ್ರ್ಯ ಮತ್ತು ಅಂತರರಾಜ್ಯ ಸಂಬಂಧಗಳ ಮೇಲೆ ಪರಿಣಾಮ ಬೀರುವುದಿಲ್ಲ.
ತಯಾರಕರು ಸರ್ಕಾರಿ ಅಧಿಕಾರ/ಸಂಸ್ಥೆಗಳು ಮತ್ತು ಪೊಲೀಸ್ ಒಳಗೊಂಡ ಇಲಾಖೆಗಳನ್ನು ಗೌರವಿಸುತ್ತಾರೆ.
ಈ ಸರಣಿಯಲ್ಲಿ ಅವಾಚ್ಯ ಭಾಷೆ ಬಳಕೆ ಇದೆ. ಇದರಲ್ಲಿ ತಂಬಾಕು ಅಥವಾ ಮಾದಕ ವಸ್ತುಗಳ
ಸೇವನೆಯನ್ನು ಪ್ರಚೋದಿಸುವುದಿಲ್ಲ. ಚಿತ್ರೀಕರಣದಲ್ಲಿ ಪ್ರಾಣಿ ಹಾನಿ ನಡೆದಿಲ್ಲ.
ಅಮೆಜಾನ್ ಇಲ್ಲಿನ ದೃಷ್ಟಿಕೋನವನ್ನು ಅನುಮೋದಿಸುವುದಿಲ್ಲ.
ಯಾವುದೇ ಬಾಲನಟರ ಶೋಷಣೆ ನಡೆದಿಲ್ಲ.
ಇದರಲ್ಲಿನ ವಿಷಯ ಸಂವೇದನಾಸಹಿತವಾಗಿದೆ. ವೀಕ್ಷಕರ ವಿವೇಚನೆ ಪಾಲಿಸಿ."
ಇಂಡಿಯನ್ ಪೊಲೀಸ್ ಫೋರ್ಸ್
ದಿ ಟ್ರೂತ್
ಮನೆಯ ಇಂಚಿಂಚನ್ನೂ ಹುಡುಕಿ.
ಹೇ, ಎಲ್ಲಿಗೆ ನುಗ್ಗಿ ಬರ್ತಿದ್ದೀರಾ?
- ನಫೀಸಾ ಖಾನ್? - ಹೌದು.
ಕಬೀರ್ ಮಲಿಕ್. ದೆಹಲಿ ಪೊಲೀಸ್.
ಹೇ, ಕೋಣೆ ಒಳಗೆ ಪರಿಶೀಲಿಸು.
- ಮಹಡಿಯ ಮೇಲೆ ಪರಿಶೀಲಿಸಿ. - ಸರಿ, ಸರ್
ಜರಾರ್ ಎಲ್ಲಿ?
- ಜರಾರ್? - ಇವರ ಫೋನ್ ತಗೋಳಿ. ಎಲ್ಲಾ ಕರೆಗಳ ಜಾಡುಹಿಡಿಯಿರಿ.
- ಜರಾರ್ ಎಲ್ಲಿದ್ದಾನೆ? - ನೋಡಿ, ಇದು ಜರಾರ್'ನದ್ದಲ್ಲ,
ನನ್ನ ಗಂಡ ಹೈದರನ ಮನೆ.
- ಈ ಚೀಲಗಳಲ್ಲಿ ಆಯುಧಗಳಿದ್ದರೆ ನೋಡಿ. - ಸರಿ, ಸರ್.
ಹೇಯ್, ಏನು ಮಾಡುತ್ತಿದ್ದೀಯಾ?
ನೋಡು, ಈ ನಾಟಕಕ್ಕೆ ನನ್ನ ಬಳಿ ಸಮಯವಿಲ್ಲ.
ಸುಮ್ಮನೆ ಹೇಳು, ನೀನು ಹೈದರ್ ಅನ್ನುತ್ತಿರುವ ಈ ಜರಾರ್ ಎಲ್ಲಿ?
ಅವನು ಈಗ ಮನೆಯಲ್ಲಿಲ್ಲ. ಬಹುಶಃ ಮುಂದಿನ ವಾರ ಬರಬಹುದು.
ಯಾವುದೋ ಕೆಲಸಕ್ಕೆ ಚೆನ್ನೈ ಹೋದರು.
- ಒಳಗೆ ಪರಿಶೀಲಿಸು. - ಸರ್.
ಸುಗಂಧ ದ್ರವ್ಯದ ವ್ಯವಹಾರ ಅವರದು.
ಸುಗಂಧ ದ್ರವ್ಯಗಳು? ಚೆನ್ನೈ?
ನಿನಗೆ ನಾವು ಮೂರ್ಖರು ಅನಿಸುತ್ತಿದೆ, ಅಥವಾ ಆತ ನಿನ್ನನ್ನ ಮೂರ್ಖಳನ್ನಾಗಿಸುತ್ತಿದ್ದಾನೆ.
ಅವನ ನಿಜವಾದ ಹೆಸರಾದರೂ ನಿನಗೆ ಗೊತ್ತಾ?
ನಿನ್ನ ಗಂಡ ಭಯೋತ್ಪಾದಕ.
ಅವನು ಎಷ್ಟೋ ಜನರ ಜೀವ ತೆಗೆದಿದ್ದಾನೆ.
ದೆಹಲಿ, ಅಹಮದಾಬಾದ್, ಕೊಚ್ಚಿ.
ಜನರು ತಮ್ಮ ಸಂಬಂಧಿಕರ ಶವಗಳನ್ನೂ ಹುಡುಕಲು ಆಗಲಿಲ್ಲ ನಿನ್ನ ಗಂಡನಿಂದಾಗಿ.
- ಸರ್, ಇದು ತಪ್ಪು ತಿಳುವಳಿಕೆ ಅನ್ಸುತ್ತೆ. - ನಫೀಸಾ, ನನ್ನ ಮಾತನ್ನು ಅರ್ಥಮಾಡಿಕೋ.
ತಪ್ಪನ್ನ ಸರಿಮಾಡಲು ನಮಗಿನ್ನೂ ಸಮಯವಿದೆ.
ನಿನಗೆ ಗೊತ್ತಿರುವುದನ್ನೆಲ್ಲಾ ಹೇಳು. ನನಗೆ ಜರಾರ್ ಬೇಕು ಅಷ್ಟೇ.
ನೋಡಿ, ನೀವು ತಪ್ಪಾಗಿ ಭಾವಿಸಿದ್ದೀರಾ.
- ಹೈದರ್-- - ಜರಾರ್ ಅವನ ಹೆಸರು!
ಅವನು ಚೆನ್ನೈನಲ್ಲಿ ಅಲ್ಲ, ಗೋವಾದಲ್ಲಿದ್ದ. ನಿಮ್ಮಪ್ಪನ ಜೊತೆ.
ಇದೆಲ್ಲವನ್ನು ಅವರಿಬ್ಬರೂ ಸೇರಿ ಮಾಡಿದ್ದಾರೆ.
ಇಲ್ಲ, ತಪ್ಪಾಗಿ ಹೇಳ್ತಿದ್ದೀರ. ಇದೆಲ್ಲಾ ಸುಳ್ಳು.
ಸುಳ್ಳು? ಇರು.
ಇದು ನಿಜವೋ ಸುಳ್ಳೋ ಗೊತ್ತಾಗುತ್ತೆ.
ಮೇಡಂ, ನಫೀಸಾಳ ತಾಯಿಗೆ ಫೋನ್ ಕೊಡಿ.
- ನಫೀಸಾ? - ಅಮ್ಮಿ.
ಇದು ನೀನಾ, ಕಂದ?
ನೋಡು, ಏನು ನಡೀತಿದೆ ಅಂತ ಗೊತ್ತಾಗ್ತಿಲ್ಲ.
ಪೊಲೀಸರು ನಿನ್ನ ಅಬ್ಬುವನ್ನು...
ಭಯೋತ್ಪಾದಕ ಅಂತ ಹೇಳ್ತಿದ್ದಾರೆ.
ಅವರಿಗೆ ಗುಂಡು ಹೊಡೆದುಬಿಟ್ಟರು.
ಏನಾಗುತ್ತಿದೆ ಎಂದು ನನಗೆ ಗೊತ್ತಾಗುತ್ತಿಲ್ಲ.
ಸುಂದರ್ಬನ್ಸ್ ಅರಣ್ಯ ಇಂಡಿಯಾ
ನನ್ನ ಹೆಸರು ಸಲಾಮತ್.
ನಿಮ್ಮನ್ನ ಗಡಿದಾಟಿಸುವ ಹೊಣೆ ನನ್ನದು.
ಅದರ ನಂತರ, ನಿಮಗೇ ಬಿಟ್ಟಿದ್ದು.
ದೀರ್ಘ ಪ್ರಯಾಣ, ಹಾಗಾಗಿ ನೀರನ್ನು ಇಟ್ಟುಕೊಳ್ಳಿ.
ನನ್ನ ಬಳಿ ನನ್ನದಷ್ಟೇ ಇದೆ.
ಹಂಚಿಕೊಳ್ಳಲಾರೆ.
ಭೇಟಿಯಾಗಿ ಖುಷಿಯಾಯ್ತು, ಸಲಾಮತ್.
ಗಡಿ ಸ್ವಲ್ಪವೇ ದೂರದಲ್ಲಿದೆ. ಚಿಂತಿಸಬೇಡಿ.
ನನ್ನ ಜೊತೆ ನೀವು ಸುರಕ್ಷಿತ.
ನೀನು ಎಲ್ಲಿಯವನು?
ನಮ್ಮ ವೃತ್ತಿಯಲ್ಲಿ ಒಂದೇ ಒಂದು ನಿಯಮವಿದೆ.
ಕೇಳಬೇಡ, ಹೇಳಬೇಡ.
ಮಾಹಿತಿ ವಿನಿಮಯದಲ್ಲಿ ಸಮವಾಗಿರಬೇಕು, ಸಲಾಮತ್.
ನಿನಗೆ ನನ್ನ ಬಗ್ಗೆ ಎಲ್ಲವೂ ಗೊತ್ತು.
ಈಗ ನಿಮ್ಮ ಬಗ್ಗೆ ಯಾರಿಗೆ ತಾನೆ ಗೊತ್ತಿಲ್ಲ?
ನಿನಗೆ ನಮ್ಮ ಯುದ್ಧದಲ್ಲಿ ಆಸಕ್ತಿ ಇಲ್ವಾ?
ಒಂಭತ್ತನೇ ವಯಸ್ಸಿನಿದ್ದಾಗಿನಿಂದ, ಸುಮಾರು 85 ಜನರನ್ನು ಗಡಿದಾಟಿಸಿದ್ದೇನೆ.
ಕೆಲವರಿಗೆ ತಪ್ಪಿಸಿಕೊಳ್ಳಲು, ಕೆಲವರಿಗೆ ಮನೆಗೆ ಮರಳಲು ಸಹಾಯ ಮಾಡಿದೆ.
ನಾನು ಎಂದಿಗೂ ಯೋಚಿಸಲಿಲ್ಲ ಅವರು ಒಳ್ಳೆಯವರಾ ಅಥವಾ ಕೆಟ್ಟವರಾ ಅಂತ.
ಒಂದು ಮಾತು ಹೇಳಲಾ, ಭಾಯ್?
ಈ ದೇವರ ಹೆಸರಿನಲ್ಲಿ ಮಾತಾಡುವವರು ಆಗಾಗ ದಾರಿತಪ್ಪಿಸುವಂತಹವರು.
ಅವರನ್ನು ನಂಬಬೇಡಿ.
ನಾವು ಅಲೆದಾಡುವವರು.
ಅಲೆದಾಡುವ ಬಗ್ಗೆ ನಮಗೆ ಸಾಕಷ್ಟು ಗೊತ್ತು.
ಬನ್ನಿ.
ನನ್ನ ಬಗ್ಗೆ ಬಿಡು. ನಿನಗೆ ಇದನ್ನು ಮಾಡಲು ಭಯವಾಗುವುದಿಲ್ವಾ?
ಚಿಕ್ಕ ವಯಸ್ಸಿಗೇ ದೊಡ್ಡ ಮಾತನ್ನೂ ಆಡುತ್ತೀಯ.
ಪರಿಸ್ಥಿತಿಗಳು ವಯಸ್ಸನ್ನ ನೋಡಿ ಬದಲಾಗಲ್ಲ, ಸರ್.
ಹಾಗಾಗಿ, ಆಗಾಗ ಜನರು ವಯಸ್ಸಿಗಿಂತ ಬೇಗ ದೊಡ್ಡವರಾಗುವರು.
ನಡಿಯಿರಿ.
ಗಾಬರಿಯಾಗಬೇಡಿ. ಅವನು ನಮ್ಮ ಕಡೆಯವನು.
ಅವರ ಹೊಲದ ಕೆಳಗಿರುವ ಒಂದು ಸುರಂಗವು ನಮ್ಮನ್ನ ಗಡಿಯ ಇನ್ನೊಂದು ಬದಿಗೆ ಕರೆದೊಯ್ಯುತ್ತೆ.
ಮತ್ತು ಅಲ್ಲಿಂದ ಹೊರಬರಲು ಅವನ ಸೋದರ ಸಹಾಯ ಮಾಡುತ್ತಾನೆ.
ಇವರ ಸೋದರನಾ?
ಯಾವಾಗ ಎರಡು ದೇಶಗಳ ಮಧ್ಯೆ ಒಂದು ಗೆರೆ ಎಳೆಯಲಾಗುತ್ತೆ,
ಎಲ್ಲದಕ್ಕೂ ಮೊದಲು ಕುಟುಂಬಗಳು ಭಾಗವಾಗುತ್ತವೆ.
ನಡಿಯಿರಿ.
- ನಮಸ್ಕಾರ. - ನಮಸ್ಕಾರ.
ನನ್ನ ಸೋದರನಿಗೆ ನನ್ನ ನಮನ ತಿಳಿಸಿ.
ಖಂಡಿತ.
ಧನ್ಯವಾದ.
ಭಾರತ-ಬಾಂಗ್ಲಾದೇಶ ಗಡಿ
ನಿಮ್ಮ ಗಾಡಿ ಅಲ್ಲಿದೆ.
ಧನ್ಯವಾದ.
ಈ ಕೆಲಸಕ್ಕೆ ಹಣ ಪಡೆಯುತ್ತೇನೆ, ಸರ್. ನನಗೆ ವಂದಿಸಬೇಡಿ.
ಮತ್ತೆ ಎಂದಾದರೂ ಮನೆಗೆ ಮರಳಲು ಬಯಸಿದರೆ, ಸಲಾಮತ್'ನನ್ನು ಜ್ಞಾಪಿಸಿಕೊಳ್ಳಿ. ವಿದಾಯ.
ವಿದಾಯ.
ರಫೀಕ್ ಭಾಯ್.
ಸಿಕ್ಕು ಬಗ್ಗೆ ಕೇಳ್ಪಟ್ಟೆ.
ಹತಾಶನಾಗಬೇಡ.
ಇದೊಂದು ಯುದ್ಧ.
ಬಲಿದಾನವನ್ನೇ ಕೇಳುತ್ತೆ.
ಹೇಗಿದ್ದರೂ, ನಾವು ಸ್ವಲ್ಪ ಹೊತ್ತಿನಲ್ಲಿ ಇಲ್ಲಿಂದ ಹೊರಡಬೇಕು.
ಪ್ರಾಂಶುಪಾಲರ ಆದೇಶ.
ನಫೀಸಾ ಇಲ್ಲದೇ ನಾನೆಲ್ಲೂ ಹೋಗಲ್ಲ.
ಅವರು ಪೋಲೀಸರ ವಶದಲ್ಲಿರುವುದು ನಿನಗೆ ಗೊತ್ತು ತಾನೆ?
ಮತ್ತು ಸರ್ಕಾರವು ನಿನ್ನವರೆಗು ತಲುಪಲು ಯಾವುದೇ ಹಂತಕ್ಕೂ ಹೋಗಬಲ್ಲದು.
ಗೊತ್ತು ತಾನೆ? ಮೊಹ್ಸಿನ್, ಅಬ್ಬಾಸ್, ಸಿಕ್ಕು, ಸಯೀದ್ ಇವರಿಗೆಲ್ಲಾ ಏನಾಯಿತು--
ಅವರಿಗೆಲ್ಲಾ ಏನಾಯಿತೋ ಅದು ನಫೀಸಾಗೆ ಆಗುವುದಿಲ್ಲ.
ನಫೀಸಾ ಇಲ್ಲಿಗೆ ಬರ್ತಾಳೆ.
ಖಂಡಿತಾ ಬರುತ್ತಾಳೆ.
ಅವಳಿಲ್ಲದೆ ನಾನೆಲ್ಲೂ ಹೋಗಲ್ಲ.
ನಫೀಸಾ ಪೊಲೀಸ್ ವಶದಲ್ಲಿದ್ದಾಳೆ, ಜರಾರ್.
ಮತ್ತು ಅವಳೀಗ ನಮ್ಮಿಬ್ಬರಿಗೂ ಅಪಾಯವಾಗಿದ್ದಾಳೆ.
ರಫೀಕ್ ಭಾಯ್,
ನಾನು ನಿಮ್ಮನ್ನ ಇಲ್ಲಿಗೆ ಬರಲೂ ಹೇಳಲಿಲ್ಲ,
ಹೋಗುವುದನ್ನು ತಡೆಯುವುದೂ ಇಲ್ಲ.
ನಫೀಸಾಳನ್ನ ದೆಹಲಿಗೆ ಒಯ್ಯಬೇಕು.
ನಗರ ಆಸ್ಪತ್ರೆ ದರ್ಭಂಗ
ಜಿಲ್ಲಾ ನ್ಯಾಯಾಧೀಶರ ಮನೆಗೆ ಹೋಗಿ ಆದೇಶಗಳಿಗೆ ಸಹಿ ಮಾಡಿಸು.
ಸರಿ, ಸರ್.
- ಜೈ ಹಿಂದ್, ಮೇಡಂ. - ಜೈ ಹಿಂದ್.
ಈಗ ಹೇಗಿದ್ದಾಳೆ?
- ಚೆನ್ನಾಗಿದ್ದಾಳೆ, ಮೇಡಮ್, ಆದರೆ ಅವಳು ಗರ್ಭಿಣಿ. - ಓ, ದೇವರೇ.
ವೈದ್ಯರು ಕೆಲವೇ ಗಂಟೆಗಳಲ್ಲಿ ಅವಳನ್ನ ಹೊರಬಿಡುವರು.
ಆ ನಂತರ ಅವಳನ್ನ ದೆಹಲಿಗೆ ಕರೆದೊಯ್ಯಬಹುದು.
ಬಲವಿಂದರ್'ನ್ನ ನ್ಯಾಯಾಧೀಶರ ಬಳಿ ಕಳಿಸಿದೆ.
ಯಾವುದೇ ಮಾಹಿತಿ ಸಿಕ್ತಾ?
ಇಲ್ಲ, ಮೇಡಂ.
ಅವಳು ನಿರಪರಾಧಿ ಅನ್ಸುತ್ತೆ.
ಹೇ, ಚಹಾ ತಂದುಕೊಡು.
ನೀವು ಫೋನ್ ನೋಡುತ್ತಾ ಕೂತರೆ, ಭದ್ರತೆಯನ್ನ ಯಾರು ನಿರ್ವಹಿಸುವರು?
ಬಾಗಿಲು ತೆಗೆಯಿರಿ.
ನಫೀಸಾ, ನನ್ನನ್ನ ಹೈದರ್ ಕಳಿಸಿದ್ದಾನೆ.
ಈಗ ಅವನು ಢಾಕಾದಲ್ಲಿರುವನು.
ಅವನ ಜೊತೆ ಮಾತಾಡು.
ಹೈದರ್?
ನಫೀಸಾ, ಆಸ್ಪತ್ರೆಯಲ್ಲಿ ಏನು ಮಾಡ್ತಿದ್ದೀಯಾ? ಆರಾಮವಾಗಿದ್ದೀಯಾ?
ನಾನು ಗರ್ಭಿಣಿ, ಹೈದರ್.
ನಫೀಸಾ, ನಿನಗೂ ಮತ್ತು ನಮ್ಮ ಮಗುವಿಗೂ ಏನೂ ಆಗಲು ಬಿಡುವುದಿಲ್ಲ.
ಉನೈಜಾ ಹೇಳಿದಂತೆ ಮಾಡು.
ಜನರು ನೀನೊಬ್ಬ ಉಗ್ರವಾದಿ ಅಂತ ಹೇಳುತ್ತಿದ್ದಾರೆ.
ಇಂಡಿಯನ್ ಮುಜಾಹಿದೀನ್ ಕಡೆಯವನೆಂದು.
ಮತ್ತು ಆ ಎಲ್ಲಾ ಸ್ಫೋಟಗಳು...
ನಾನು ಹಾಗೆ ಮಾಡ್ತೀನಿ ಅಂತ ನಿಜವಾಗಲೂ ನಂಬ್ತೀಯಾ?
ನನಗೇನೂ ಅರ್ಥವಾಗುತ್ತಿಲ್ಲ.
ಹೈದರ್? ಜರಾರ್?
ಅವರ ಮಾತು ಕೇಳಬೇಡ, ನಫೀಸಾ.
ಸ್ಫೋಟ ಮಾಡಿದವರನ್ನ ಅವರಿಂದ ಹಿಡಿಯಲಾಗುತ್ತಿಲ್ಲ.
ಹಾಗಾಗಿ ನಮ್ಮಂಥವರನ್ನ ಶಿಕ್ಷಿಸ್ತಿದ್ದಾರೆ.
ನಿನಗೆ ಅನ್ಸುತ್ತಾ ಅಬ್ಬು ಎಂದಾದರೂ...
ಅಬ್ಬುವನ್ನು ಇವರು...
ಹೌದು, ನಫೀಸಾ, ನಿನ್ನ ಅಬ್ಬು,
ನಮ್ಮ ಸಿಕ್ಕು...
ನಾನು ಅಲ್ಲಿಂದ ಹೋಗದೇ ಇದಿದ್ದರೆ, ಅವರಂತೆ ನನ್ನನ್ನೂ ಸಹ...
ನಫೀಸಾ, ಆದ್ದರಿಂದಲೇ ನೀನು ತಕ್ಷಣ ಅಲ್ಲಿಂದ ಹೊರಡಬೇಕು.
- ಆದರೆ... - ಆದರೆ ಏನು?
ಉಗ್ರವಾದಿಯಾಗಿದ್ದರೆ, ನಿನಗೆ ಕರೆ ಮಾಡ್ತಿದ್ನಾ?
ನನ್ನ ಬಳಿ ಕರೀತಿದ್ನಾ?
ಅಲ್ಲಿಂದ ಹೊರಡದಿದ್ದರೆ, ನಿನ್ನನ್ನೂ ಜೈಲಿಗೆ ಹಾಕ್ತಾರೆ.
ಇವರಿಗೆ ಅಪರಾಧಿ ಯಾರು, ನಿರಪರಾಧಿ ಯಾರೆನ್ನುವ ವ್ಯತ್ಯಾಸವಿಲ್ಲ.
ಅಮ್ಮಿ ಮತ್ತು ಮೊಯಿನ್?
ಅವರ ಬಗ್ಗೆ ಚಿಂತಿಸಬೇಡ.
ಅವಕಾಶ ಸಿಗುತ್ತಿದ್ದಹಾಗೆ, ಅವರನ್ನೂ ಕರೆಸಿಕೊಳ್ಳೋಣ.
ಆದರೆ ನೀನು ತಕ್ಷಣವೇ ಹೊರಡು.
ನನ್ನನ್ನು ನಂಬುವೆಯಾ?
ಹೌದು.
ಅಷ್ಟು ಸಾಕು. ಉನೈಜಾ ಹೇಳಿದಂತೆ ಮಾಡು.
ನಫೀಸಾ, ನಮ್ಮ ಬಳಿ ಸಮಯ ಕಡಿಮೆ ಇದೆ.
ಆಸ್ಪತ್ರೆಯ ಇನ್ನೊಂದು ಬದಿಯಲ್ಲಿ ಕೆಂಪು ಕಾರ್ ನಿಂತಿದೆ.
ನಿನ್ನನ್ನ ಕೋಲ್ಕತ್ತಾ ತಲುಪಿಸುತ್ತೆ.
ಅಲ್ಲೊಬ್ಬ ವ್ಯಕ್ತಿ ನಿನ್ನನ್ನ ಢಾಕಾಗೆ ಕರೆದೊಯ್ಯುವನು.
ಕೋಲ್ಕತ್ತಾದಿಂದ ಮೈತ್ರೀ ಎಕ್ಸ್ಪ್ರೆಸ್ ಇದೆ.
ನಾಳೆ ಬೆಳಿಗ್ಗೆ 9:00ಕ್ಕೆ ಢಾಕಾಗೆ ತಲುಪುತ್ತೀಯಾ.
ಅಲ್ಲಿ ಹೈದರ್ ನಿನ್ನನ್ನ ಬರಮಾಡುವನು.
ನೋಡು, ನಮ್ಮ ಬಳಿ ಸಮಯ ಕಡಿಮೆ ಇದೆ.
ಒಂದು ನಿಮಿಷ ಒಳಗೆ ಬರುತ್ತೀರಾ? ನನಗೆ ನಿಮ್ಮ ಸಹಾಯ ಬೇಕು.
- ನಫೀಸಾ? - ಬಾತ್'ರೂಮಿನಲ್ಲಿದ್ದಾಳೆ.
ನನ್ನಿಂದ ಏನಾಗಬೇಕಿತ್ತು?
ಬೇಗ ನಡಿ. ನಾವು ಹೊರಡಬೇಕು. ನಡಿ.
ಹೇ! ನಿಂತ್ಕೊ!
ಆಸ್ಪತ್ರೆ ಬದಿ ಕೆಂಪು ಕಾರ್ ಕಾಯುತ್ತಿದೆ.
ನೀನು ಹೋಗು. ನಾನು ಇವರನ್ನು ತಡೆಹಿಡಿಯುವೆ. ಹೋಗು.
ನಫೀಸಾ ಹೊರಟುಹೋದಳು. ರಕ್ಷಣೆ ಕೊಡಿ.
ಯಾರಾದರೂ ಅಲ್ಲಿ?
ಯಾರೂ ಇಲ್ಲ, ಸರ್.
ಇದು ಭಾರತಕ್ಕೆ ಬೇಕಾಗಿರುವ ತಲೆಮರೆಸಿಕೊಂಡ ಉಗ್ರಗಾಮಿ ಜರಾರ್'ನ ಮುಖ.
ಕಾನ್ಪುರದ ಈ ಹುಡುಗ ಚಿಕ್ಕ ವಯಸ್ಸಿನಲ್ಲೇ ಇ ಎಂ ಸೇರಿದ,
ನಂತರ ಭಾರತದಲ್ಲಿ ಸರಣಿ ಸ್ಫೋಟಗಳನ್ನು ಮಾಡಿದ.
ಮತ್ತು ಈಗ ಬಿಸಿಸುದ್ದಿ.
ಸರ್, ಕೇಳಿ. ಸರ್, ನಿಮ್ಮ ಮಗ ಜರಾರ್
ಕಾನ್ಪುರದ ನಿವಾಸಿಗಳಾದ ಮುದಸ್ಸರ್ ಮತ್ತು ರುಬಿನಾ ಖಾನ್,
ಇಂಡಿಯಾದಲ್ಲಾದ ಸರಣಿ ಸ್ಫೋಟಗಳ ನಿಯೋಜಕರಾದ
ಜರಾರ್ ಹಾಗೂ ಅವನ ತಮ್ಮ ಸಿಕ್ಕುವಿನ ಪೋಷಕರು.
ನಮ್ಮ ಸುದ್ದಿ ವರದಿಗಾರ ಸುಶಾಂತ್, ಈಗ ಅವರ ಮನೆಯ ಹೊರಗಿದ್ದಾರೆ.
ಇದರ ಬಗ್ಗೆ ಅವರು ಏನು ಹೇಳುವರೆಂದು ನೋಡೋಣ ಬನ್ನಿ.
ವರ್ಷಗಳ ಹಿಂದೆಯೇ ಅವರೊಂದಿಗಿನ ಸಂಬಂಧವನ್ನೆಲ್ಲಾ ಮುರಿದುಹಾಕಿದ್ದೇವೆ.
ಮತ್ತು ಅಮ್ಮಿ-ಅಬ್ಬು?
ನಾನು ಚಿಕ್ಕವನಿದ್ದಾಗ ಅವರಿಬ್ಬರೂ ಒಂದು ಅನಾಹುತದಲ್ಲಿ ತೀರಿಕೊಂಡರು.
ಜರಾರ್-ಸಿಕ್ಕು ಅವರ ಪೋಷಕರು ನಿಜ ಹೇಳುತ್ತಿದ್ದಾರಾ?
ಅವರು ತಮ್ಮ ಇಬ್ಬರು ಮಕ್ಕಳೊಂದಿಗೆ ಸಂಬಂಧ ಮುರಿದುಕೊಳ್ಳಲು ಕಾರಣವೇನಿತ್ತು?
ಅಧಿಕಾರಿಗಳೇ.
ನಾನು ನಫೀಸಾ ಖಾನ್.
ಹೈದರನ ಹೆಂಡತಿ.
ನಾನು ದೆಹಲಿಯವಳು.
ಸದಾ ತರಗತಿಯಲ್ಲಿ ಅಗ್ರಸ್ಥಾನದಲ್ಲಿದ್ದೆ.
ಬಾಲ್ಯದಿಂದಲೂ ಪುರಾತತ್ವಶಾಸ್ತ್ರಜ್ಞೆ ಆಗುವ ಕನಸಿತ್ತು.
ವಿದ್ಯಾಸಾಗರ ವಿಶ್ವವಿದ್ಯಾನಿಲಯದಿಂದ ಇತಿಹಾಸದಲ್ಲಿ ಪದವಿ ಪಡೆದೆ.
ಪ್ರೀತಿಸಿದವನ ಜೊತೆ ಮದುವೆಯಾದೆ.
ಆತ ಭಯೋತ್ಪಾದಕ ಅಂತ ಗೊತ್ತಿರಲಿಲ್ಲ.
ಜೀವನದಲ್ಲಾದ ನನ್ನ ತಪ್ಪು ಆಯ್ಕೆಗಳಿಗಾಗಿ,
ಕಾನೂನು ಯಾವುದೇ ಸಜೆ ನೀಡಿದರೂ ಒಪ್ಪುತ್ತೇನೆ.
ಆದರೆ ನನ್ನ ದೇಶಕ್ಕೆ ದ್ರೋಹ ಮಾಡಲ್ಲ.
ಹೈದರ್--
ಢಾಕಾದಲ್ಲಿ ಜರಾರ್ ನನಗಾಗಿ ಕಾಯುತ್ತಿದ್ದಾನೆ.
ನಾಳೆ 9:00 ಗಂಟೆಗೆ ಢಾಕಾ ನಿಲ್ದಾಣಕ್ಕೆ ಬರಮಾಡಿಕೊಳ್ಳಲು ಬರುತ್ತಾನೆ.
ಆಸ್ಪತ್ರೆಯ ಇನ್ನೊಂದು ಕಡೆ ಕೆಂಪು ಕಾರ್ ಇದೆ.
ಅಲ್ಲಿಗೆ ತಲುಪಲು ನೆರವಾಗುತ್ತೆ.
ಬಾ.
ಮೇಡಂ, ನಾವು ಢಾಕಾಗೆ ಹೋಗಬೇಕು.
ಅದು ಸಾಧ್ಯವಿಲ್ಲ.
ಮೇಡಂ, ನಫೀಸಾ ನಮ್ಮ ಕಡೆ ಇದ್ದಾಳೆ. ಜರಾರ್ ಬಗ್ಗೆ ಪ್ರತ್ಯಕ್ಷ ಮಾಹಿತಿ ಇದೆ.
ಇದನ್ನ ಮಾಡಬಲ್ಲೆವು.
ಗಡಿಯಾಚೆಯ ಕಾರ್ಯಾಚರಣೆ ಬಗ್ಗೆ ಮಾತಾಡ್ತಿದ್ದೀಯಾ, ಕಬೀರ್.
ಆರ್ ಮತ್ತು ಎ ಡಬ್ಲ್ಯೂ ತೊಡಗಿಸಿಕೊಳ್ಳದೆ ಅದು ಸಾಧ್ಯವಿಲ್ಲ.
ಗೃಹ ಸಚಿವಾಲಯ ಇದಕ್ಕೆ ಖಂಡಿತ ಅನುಮತಿಸುವುದಿಲ್ಲ.
ಆದರೆ ಪ್ರಯತ್ನಿಸಬಹುದಲ್ವಾ?
ನಾವಿಬ್ಬರೂ ಜರಾರನ್ನ ಹಿಡಿಯಲು ಬಯಸುವೆವು.
ಆದರೆ ನೀವಿಲ್ಲದೆ ಅದನ್ನು ಮಾಡಲಾರೆ.
ಸ್ವಲ್ಪ ಯೋಚಿಸಿ, ಮೇಡಂ. ವಿಕ್ರಂ ಸರ್ ಇದ್ದಿದ್ದರೆ ಏನು ಮಾಡುತ್ತಿದ್ದರು?
ನೀನೂ ಸಾಯುವೆ, ನನ್ನನ್ನೂ ಸಾಯುವಂತೆ ಮಾಡುವೆ.
ಆರ್ ಮತ್ತು ಎ ಡಬ್ಲ್ಯೂ ಪ್ರಧಾನ ಕಚೇರಿ
ಹಲೋ? ಶ್ರೀನಿವಾಸ್ ಸರ್?
ಹಾಂ, ತಾರಾ, ಹೇಳು.
ಪೊಲೀಸ್
ಸರ್, ನಾವು ಇಲ್ಲಿಂದ ಹೊರಟಿದ್ದೇವೆ. ನಾವು ಮೂರು ಗಂಟೆಗಳಲ್ಲಿ ಅಲ್ಲಿರಬೇಕು.
ಸಚಿವಾಲಯದ ಜೊತೆ ಮಾತಾಡಿದಿರಾ?
ಹೌದು. ನಾನು ಮತ್ತು ಶ್ರೀನಿವಾಸ್ ಕೂಡ ಅಲ್ಲಿಗೆ ತಲುಪಲಿದ್ದೇವೆ.
ಸರಿ, ಸರ್.
ದರ್ಭಂಗ ಏರ್ ಸ್ಟ್ರಿಪ್
ರಫೀಕ್ ಭಾಯ್'ಯ ಕರೆ.
ಉತ್ತರಿಸು. ಸ್ಪೀಕರ್ ಆನ್ ಮಾಡು.
- ಹಾಂ, ರಫೀಕ್ ಭಾಯ್. - ಎಲ್ಲಿಗೆ ತಲುಪಿದಿರಿ?
ಶೀಘ್ರದಲ್ಲೇ ಸಮಸ್ತಿಪುರವನ್ನು ದಾಟುತ್ತೇವೆ.
- ಎಲ್ಲವೂ ಸರಿಯಾಗಿದೆಯಾ? - ಹೌದು.
ನಾನು ಹೇಳಲಾರೆ ಪ್ರವಾಸ ಎಷ್ಟು ಸಖತ್ತಾಗಿದೆ ಎಂದು.
ಸಮಯಪ್ರಜ್ಞೆಯನ್ನೂ ಇಟ್ಟುಕೋ.
ಢಾಕಾಗೆ ರೈಲು ಕಲ್ಕತ್ತಾದಿಂದ ರಾತ್ರಿ 1:00 ಗಂಟೆಗೆ ಹೊರಡಲಿದೆ.
ಹೂಂ, ರಫೀಕ್ ಭಾಯ್. ಸರಿ.
ನಾವು ಹಾರಿಕೊಂಡೇ ಬರ್ತೀವಿ ಅಂದುಕೊಳ್ಳಿ.
ಎಲ್ಲವೂ ಸರಿಯಿದೆ. ಅವರು ದಾರಿಯಲ್ಲಿದ್ದಾರೆ.
ನಿನ್ನ ಮತ್ತು ನಫೀಸಾಳ ಪಾಸ್'ಪೋರ್ಟ್.
ನಫೀಸಾ ಬಂದ ಕೂಡಲೇ,
ನೀವಿಬ್ಬರು ಮೂರು ಗಂಟೆಯೊಳಗೆ ಇರಾನಿಗೆ ಹೊರಟುಬಿಡ್ತೀರಿ.
ರಾಣಾ, ಅವರನ್ನ ಪ್ರಧಾನ ಕಚೇರಿಗೆ ಒಯ್ಯಿರಿ.
- ಸರಿ. - ಸರ್, ರಫೀಕ್ ಭಾಯ್'ಯ ಕರೆ.
ಉತ್ತರಿಸು.
ಹಾಂ, ರಫೀಕ್ ಭಾಯ್, ದಾರಿಯಲ್ಲಿದ್ದೇವೆ.
ತೆೇತರ್ಹಾಟ್ ಬಳಿ ಟ್ರಾಫಿಕ್ ಇದೆ.
ನಫೀಸಾಗೆ ಫೋನ್ ಕೊಡು.
ನಫೀಸಾ, ನಾನು ಹೈದರ್.
ಪ್ರಯಾಣ ದೀರ್ಘವಿದೆ, ಹಸಿವಿನಿಂದ ಇರಬೇಡ.
ಅಲ್ಲದೇ, ಈಗ ನೀನು ಎರಡರಷ್ಟು ತಿನ್ನಬೇಕು.
- ಹುಂ, ತಿನ್ನುತ್ತೇನೆ. - ಕಾಳಜಿ ವಹಿಸು. ಬೇಗ ಸಿಗುತ್ತೇನೆ.
ಸರಿ.
ಹೊರಡೋಣ.
- ಹಾಂ, ಸರ್? - ಎಲ್ಲಿ ನೀವಿಬ್ಬರು?
ನಾನು ಮತ್ತು ಶ್ರೀನಿವಾಸ್ ತಲುಪಿದೆವು.
ಮಂತ್ರಿಗಳು ನಮಗಾಗಿ ಕಾಯುತ್ತಿದ್ದಾರೆ.
ಹಾಂ, ಸರ್. ಶೀಘ್ರದಲ್ಲೇ ತಲುಪಲಿದ್ದೇವೆ.
ಸರಿ. ಬೇಗ ಬನ್ನಿ.
- ಜೈ ಹಿಂದ್. - ಜೈ ಹಿಂದ್.
ಆಯುಕ್ತರು ಮತ್ತು ಶ್ರೀ. ಶ್ರೀನಿವಾಸ್'ರವರು ನಿಮಗಾಗಿ ಕಾಯುತ್ತಿದ್ದಾರೆ. ಬನ್ನಿ.
ಬನ್ನಿ.
ಹಾಗಾದ್ರೆ ನೇರವಾಗಿ ವಿಷಯಕ್ಕೆ ಬರುತ್ತೇನೆ.
ಭಾರತಕ್ಕೆ ಬೇಕಾಗಿರುವ ಉಗ್ರನನ್ನ ಬಂಧಿಸಲು, ನಿಮ್ಮ ತಂಡ ಬಾಂಗ್ಲಾದೇಶಕ್ಕೆ ಹೋಗಲು ಬಯಸುತ್ತದೆ.
ಹೌದು, ಸರ್.
ಇದು ಮಾತ್ರ ಸಾಧ್ಯವಿಲ್ಲ.
ಸರ್, ನಾವು ಎರಡು ವರ್ಷಗಳಿಂದ ಜರಾರ್'ನ ಜಾಡು ಹಿಡಿಯುತ್ತಿದ್ದೇವೆ.
ಈಗ ಕೊನೆಗೂ ಕೈಗೆ ಸಿಕ್ಕಿದ್ದಾನೆ. ಇದೊಂದು ಸುವರ್ಣಾವಕಾಶ, ಸರ್.
ಅವಕಾಶ ಅಂತೇನಿಲ್ಲ.
ಜೈದೀಪ್, ನೀವು ಹಿರಿಯ ಅಧಿಕಾರಿ.
ಸನ್ನಿವೇಶಗಳು ಕಾರ್ಯನಿರ್ವಹಿಸುವ ಬಗ್ಗೆ ಇವರಿಗೆ ತಿಳಿಸಿ.
ಏನಾದರೂ ತಪ್ಪಾದಲ್ಲಿ, ಇದು ರಾಷ್ಟ್ರೀಯ ಮುಜುಗರವಾಗುವುದು.
ಇಲ್ಲ, ಸರ್.
1993ರ ಮುಂಬೈ ಸರಣಿ ಸ್ಫೋಟದ ನಂತರ ನಡೆದ ಘಟನೆಗಳ ಪುನರಾವರ್ತನೆಯಾಗಲಿದೆ, ಸರ್.
ಯಾರೋ ಒಬ್ಬ ನಗರದಲ್ಲಿ ಸರಣಿ ಸ್ಫೋಟಗಳನ್ನ ನಡೆಸಿ, ದೇಶದಿಂದ ಪರಾರಿಯಾಗುತ್ತಾನೆ.
ನಾವು ಅವನನ್ನು ಇಂದಿನವರೆಗೂ ಹಿಡಿಯಲು ಆಗಲಿಲ್ಲ.
ಅದು ರಾಷ್ಟ್ರೀಯ ಮುಜುಗರ ಅಂದರೆ, ಸರ್.
ಡಿಸಿಪಿ ಕಬೀರ್ ಮಲಿಕ್, ಸರ್. ಅವನು ಕಾರ್ಯಾಚರಣೆಯನ್ನು ಮುನ್ನಡೆಸಲಿದ್ದಾನೆ.
ರಹಸ್ಯ ಕಾರ್ಯಾಚರಣೆಯ ಬಗ್ಗೆ ಮಾತಾಡುತ್ತಿದ್ದೀರಿ.
ನೀವು ಅಲ್ಲಿಗೆ ಹೋಗಿಬಿಡ್ತೀರಿ,
ಆದರೆ ಇಲ್ಲಿ ಉತ್ತರ ನಾನು ಕೊಡಬೇಕಾಗ್ತದೆ.
ನೀವು ಮಾತ್ರ ಯಾಕೆ, ಸರ್?
ಉತ್ತರ ನಾವೆಲ್ಲರೂ ಕೊಡಬೇಕು.
2 ವರ್ಷಗಳು, 6 ನಗರಗಳು, 26 ಸ್ಫೋಟಗಳು.
ಜರಾರ್ 515 ಜನರನ್ನು ಕೊಂದುಹಾಕಿದ್ದಾನೆ, ಸರ್.
ಆ ಅಮಾಯಕರ ಕುಟುಂಬಗಳು ನಮ್ಮಿಂದ ದಿನವೂ ಉತ್ತರ ಕೇಳುತ್ತವೆ, ಸರ್.
ಆ ಉತ್ತರವನ್ನು ನೀವು, ನಾನು ಮತ್ತು ನಮ್ಮ ದೇಶವು ಅವರಿಗೆ ಕೊಡಲೇಬೇಕು, ಸರ್.
ಮತ್ತು ಇದೇ ಸರಿಯಾದ ಸಮಯ.
ಯಾಕೆಂದರೆ ಜರಾರ್ ಢಾಕಾದಿಂದ ಹೊರಟುಬಿಟ್ಟರೆ, ಅವನು ನಮಗೆ ಎಂದಿಗೂ ಸಿಗಲ್ಲ.
ನಾವು ಪ್ರಯಾಣಿಸಬೇಕು, ಸರ್.
ಈ ಕಾರ್ಯಾಚರಣೆಗಳ ವೈಫಲ್ಯದ ಪ್ರಮಾಣ ನಿಮಗೆ ಗೊತ್ತು, ಅಲ್ವಾ?
ನಾವು ವಿಫಲರಾಗಲ್ಲ, ಸರ್.
ವಿಫಲವಾಗುವ ಆಯ್ಕೆ ನಮಗಿಲ್ಲ.
ಆದರೂ ವಿಫಲವಾದರೆ?
ಆ ಸಂದರ್ಭದಲ್ಲಿ,
ನೀವು ತಂಡವನ್ನ ಕೈಬಿಡಬಹುದು.
ನಮ್ಮ ಬಗ್ಗೆ ಅಥವಾ ಈ ಕಾರ್ಯಾಚರಣೆ ಬಗ್ಗೆ ನಿಮಗೆ ಗೊತ್ತಿಲ್ಲ.
ಇದನ್ನು ಮಾಡುವುದರಿಂದ ನಿಮ್ಮ ಜೀವವೂ ಹೋಗಬಹುದು.
ನಾನು ಭಾರತೀಯ, ಸರ್.
ಸಮಾಧಿಯಂತೂ ಇದೇ ಮಣ್ಣಿನಲ್ಲಿ ಆಗುವೆ.
ಆತ ಸ್ವಲ್ಪ ಹುಚ್ಚ, ಸರ್.
ಯೋಜನೆ ಏನು?
ಸರ್, ನಾಳೆ 9:00 ಗಂಟೆಗೆ ಮೈತ್ರಿಯು ಢಾಕಾ ತಲುಪಲಿದೆ.
ಭಾರತ ಮತ್ತು ಬಾಂಗ್ಲಾದೇಶವನ್ನು ಸಂಪರ್ಕಿಸುವ ರೈಲು.
ಜರಾರ್ ಢಾಕಾ ನಿಲ್ದಾಣದಲ್ಲಿ ನಫೀಸಾಳನ್ನ ಕರೆದೊಯ್ಯಲು ಬರುವನು.
ನಾವು 6:00 ಗಂಟೆಗೆ ದೆಹಲಿ-ಢಾಕಾ ವಿಮಾನವನ್ನು ಹತ್ತಿದರೆ,
ನಿರೀಕ್ಷಿತ ಕಾಲಮಿತಿಯೊಳಗೆ, ಜರಾರ್'ನನ್ನು ಢಾಕಾದಿಂದ ಸುಲಭವಾಗಿ ಬಂಧಿಸಬಹುದು.
ಅಕಸ್ಮಾತ್ ವಿಮಾನ ತಡವಾದರೆ?
ಗೃಹ ಸಚಿವಾಲಯದಿಂದ ಅವರಿಗೆ ಕರೆ ಮಾಡಿದರೆ,
ಢಾಕಾದ ವಿಮಾನ ತಡವಾಗುವುದಿಲ್ಲ, ಸರ್.
ಕೇಳಿಸಿಕೊಂಡಿರಾ, ಚೌಧರಿಯವರೇ?
ವಿಮಾನ ನಿಲ್ದಾಣದ ಅಧಿಕಾರಿಗಳಿಗೆ ಹೇಳಿಬಿಡಿ
ಏನೇ ಆದರೂ, ಬೆಳಗ್ಗೆ 6:00 ಗಂಟೆಯ ಢಾಕಾ ವಿಮಾನವು ಸಮಯಕ್ಕೆ ಸರಿಯಾಗಿ ಹಾರಬೇಕು.
ಸರಿ, ಸರ್.
- ಢಾಕಾದಲ್ಲಿ ನಮ್ಮ ಸ್ವತ್ತು? - ಇದ್ದಾರೆ, ಸರ್.
ಸರಿ ಹಾಗಾದರೆ.
ಈ ಸಭೆ ಎಂದಿಗೂ ನಡೆದಿಲ್ಲ ಎಂಬುದನ್ನು ನೆನಪಿಡಿ.
ಯಾವ ಸಭೆ, ಸರ್?
ಒಳ್ಳೆಯದಾಗಲಿ.
ಸರ್.
ಒಂದು ನಿಮಿಷ.
ಒಂದು ಮನಸ್ಸಿನ ಮಾತು ಹೇಳಲಾ?
ಆ ಬೇವರ್ಸಿಯನ್ನ ಹಿಡಿಯಿರಿ.
ನಾನು ದೆಹಲಿಯ ಹುಡುಗ, ಸರ್. ಎತ್ತಾಕ್ಕೊಂಡು ಬರ್ತೀನಿ.
ಜೈ ಹಿಂದ್.
ಕಬೀರ್, ನೀನು ಮತ್ತು ರಾಣಾ ಢಾಕಾಗೆ ಹೊರಡಲು ಸಿದ್ಧತೆ ಮಾಡಿಕೊಳ್ಳಿ.
ಢಾಕಾದಲ್ಲಿ ನಮ್ಮ ಗುಪ್ತಚರ ಸ್ವತ್ತು ಆಯುಧಗಳನ್ನು ಪೂರೈಸುವರು.
ಮತ್ತು ಹಾಂ, ನೆನಪಿಡಿ.
ಇಡೀ ಢಾಕಾವನ್ನೇ ನಾಶಮಾಡಬೇಡಿ.
ಅಕಸ್ಮಾತ್ ಮಾಡಿಬಿಟ್ಟರೂ,
ಜೀವಂತವಾಗಿ ಹಿಂತಿರುಗೋ, ದಡ್ಡ.
ಈಗಾಗಲೇ ವಿಕ್ರಂನನ್ನ ಕಳೆದುಕೊಂಡಿದ್ದೇವೆ.
ನಿನ್ನನ್ನ ಕಳ್ಕೊಳಕ್ಕಾಗಲ್ಲ.
ಭರವಸೆ ನೀಡುವೆ, ಸರ್, ಜೀವಂತವಾಗಿ ಹಿಂತಿರುಗುತ್ತೇನೆ.
ಮತ್ತು ಜರಾರ್ ಜೊತೆ.
- ಬನ್ಸಲ್, ಸ್ವತ್ತು ಸಕ್ರಿಯಗೊಂಡಿವೆ. - ಒಳ್ಳೆಯದು.
ಕಬೀರ್, ಆತ ಢಾಕಾದಲ್ಲಿ ಕಾಯ್ತಿದ್ದಾನೆ.
- ಏರ್ಪೋರ್ಟಲ್ಲಿ ಬರಮಾಡುವನು. - ಸರಿ, ಸರ್.
- ಬನ್ಸಲ್, ಢಾಕಾದಲ್ಲಿ ನಿಮಗೇನಾದರೂ ಬೇಕಾದರೆ... - ಹಾಂ, ಸರ್.
ಆದರೆ ಈ ಸ್ವತ್ತು ಯಾರು?
ಐಪಿಎಸ್ ತರಬೇತಿ ಸಮಯದಲ್ಲಿ, ನಾವು ಮೂವರು ಇದ್ದೆವು.
ನಾನು, ಶೆಟ್ಟಿ ಮತ್ತು...
ನಾನು, ವಿಕ್ರಂ...
...ಜಗ್ತಾಪ್.
- ...ಮತ್ತು... - ಮತ್ತು ಜಗ್ತಾಪ್.
ನಿನಗೆ ಹೇಗೆ ಗೊತ್ತು?
ಬಾಂಗ್ಲಾದೇಶದಿಂದ ಬಂದಮೇಲೆ ಹೇಳುವೆ.
- ನಿನ್ನ ಬಗ್ಗೆ ಕಾಳಜಿ ವಹಿಸು. - ಚಿಂತಿಸಬೇಡಿ, ಮೇಡಮ್.
ನಿಮ್ಮ ಪುಸ್ತಕದ ಅತ್ಯುತ್ತಮ ಅಧ್ಯಾಯವು ಬಾಂಗ್ಲಾದೇಶ ಆಗಲಿದೆ.
ಹೆಚ್ಚು ಪ್ರತಿಗಳನ್ನ ಮಾರಿಸಿದ್ದಕ್ಕೆ, ಆಮೇಲೆ ವಂದಿಸಿ.
ನೀನು ಬದಲಾಗುವುದಿಲ್ಲ.
ಹುಷಾರು.
ಹಲೋ.
ಮೃತ ದೇಹವು ತಾರಾ ಮಸೀದಿ ಬಳಿಯ ಕಟ್ಟಡದಲ್ಲಿದೆ.
ಅದನ್ನು ಎತ್ತಿಕೊಳ್ಳಿ.
ಢಾಕಾ ಮೆಟ್ರೋಪಾಲಿಟನ್ ಪೊಲೀಸ್
ಟ್ಯಾಕ್ಸಿ
ಢಾಕಾ
ಉಪ ಶೀರ್ಷಿಕೆ ಅನುವಾದ: ಹೇಮಂತ್ ಕುಮಾರ್
ಸೃಜನಶೀಲ ಮೇಲ್ವಿಚಾರಕರು ಸುಬ್ಬಯ್ಯ ಕೆ.ಜಿ.